วิ่งขึ้นหอ (แดนหมีขาว)
คุณอำนาจ พรหมภินันท์ นักวิ่งอาวุโส เจ้าของแชมป์วิ่งขึ้นตึก ใบหยกหลายสมัย เขียนจดหมาย อิเล็กทรอนิกส์ถึงผม (อีกครั้ง) ถ่ายทอดประสบการณ์วิ่งพิชิต แรงโน้มถ่วงรายการดังที่จัดขึ้น ณ กรุงมอสโก ประเทศรัสเซีย เมื่อเดือน ส.ค.ที่ผ่านมา,เจ้าตัวเคยผ่านการวิ่งขึ้นหอไอเฟล ที่กรุงปารีส, ตึกเวิลด์เทรด มหานครนิวยอร์ก และอาคารสูงมาแล้วทั่วโลก,คราวนี้ได้มีโอกาสไปลิ้มรสชาติแปลกใหม่ที่แดนหมีขาวดูบ้าง,เรื่องราวจะเป็นอย่างไร? ลองอ่านกันดูครับ,ooooooo,ostankino tower, เป็นหอส่งสัญญาณ ของสถานีโทรทัศน์วิทยุของประเทศรัสเซีย สูง 503 เมตร รวมเสาส่งสัญญาณ แต่เวลามีการแข่งขันเขาจะจัดได้เพียง 335 เมตรเท่านั้น เพราะเป็นชั้นบนสุด สูงขึ้นไปอีกมีแต่เสาวิทยุและเป็น เขตหวงห้าม ห้ามเข้าไปเด็ดขาด,รายการนี้เลื่อนมาจากเดือนกรกฎาคมเป็นเดือนสิงหาคม ตรงกับวันเสาร์ที่ 24 สิงหาคม ทางฝ่ายเจ้าหน้าที่ของรัสเซียที่ผมติดต่อกัน เขาบอกว่าให้รอฟังข่าวทาง e-mail จากเขาเท่านั้นว่าจะต้องทำอะไรบ้าง และทาง Towerrunning เขาก็บอกว่าให้รอทางการรัสเซียเท่านั้น เพราะขั้นตอนต่างๆต้องรอรัฐบาลสั่งหรืออนุญาตอย่างเดียว ทำให้การรอของผมพลอยตื่นเต้นไปด้วย,เดินทางถึง ,MOSCOW, เข้าที่พักเรียบร้อย เจอเพื่อนๆนักวิ่งต่างชาติระดับ, TOP RANKING, ที่ได้งานนี้ หลายคนรู้จักกันดีเพราะเคยเจอที่ EIFFLE และอีกหลายตึก รวมแล้วนักวิ่งชาย 21 คน จากเอเชียสองคน คือไทยและมาเลเซีย ที่เหลือยุโรปทั้งหมด ส่วนฝ่ายหญิง 18 คน ยุโรปหมดไม่มีเอเชีย,เช้าวันแข่ง นักวิ่งเดินจากโรงแรมไปที่ตึกเป็นการอบอุ่นร่างกาย ถึงหน้าตึกนักวิ่งทุกคนต้องผ่านประตูสแกนเหมือนสนามบิน ตรวจค้นละเอียดห้ามเอาน้ำดื่มติดตัวเข้าไป นักวิ่งเลยถามว่า แล้วเราเอาน้ำที่ไหน ฝ่ายจัดการแข่งขันบอกว่าเขามีน้ำไว้ให้แล้ว ทุกอย่างทิ้งลงถังให้หมด แปลกดี,ผ่านด่านแรกแล้วรับ ID CARD คนละใบห้ามหาย เพราะมีอีกสามด่านที่ต้องผ่านการตรวจอีก แลก ID ใหม่อีก บอกได้เลยว่าระบบความปลอดภัยของรัสเซียเข้มงวด ยากที่จะผ่านไปง่ายๆ,ผ่านทุกด่านตรวจแล้ว นั่งรอหมอ Medical Team เพราะนักวิ่งต้องตรวจร่างกายใหม่หมดทุกคน วัดคลื่นหัวใจด้วยระบบไฟฟ้าเหมือนกับที่เรา ไปตรวจร่างกายประจำปีครับ วัดชีพจรแล้วนั่งรอฟังผลจากหมอรัสเซีย กว่าทุกคนจะผ่านการตรวจร่างกายก็บ่ายแล้ว,ก่อนเริ่มการแข่งขัน ทางฝ่ายจัดการแนะนำรายละเอียดต่างๆของตึกว่าห้ามแตะต้องหรือเปิดประตูหนีไฟเป็นอันขาด ดูจากตัวตึกแล้วใครเผลอเปิดออกไปก็คงหล่นจากตึกตายแน่ๆ,ก่อนปล่อยตัวมีการแจกนาฬิกาจับเวลาคนละเรือน (น่าจะเป็นชิปมากกว่า) ผมได้หมายเลข BIB #13 และให้นักวิ่งทุกคนมาดูขั้นบันไดกันก่อน ใจหายวาบ บันไดเหล็กกว้างประมาณ 40 ซม. วิ่งได้ทีละคน ปล่อยตัวนาทีละคน ถ้าจะแซงก็ต้องให้คนที่อยู่ข้างหน้าเราหลบทางให้ และต้องจับราวบันไดตลอดการแข่งขันครับ ผมยืนคิดในใจ แล้วจะวิ่งขึ้นไปอย่างไร เพราะด้านในแคบมากๆเหมือนกับในเหมืองใต้ดินเลยครับ,เรียก Amnaj prompinun #13 นับ 1-2-3 ปล่อยตัว ระยะทางเขาไม่บอกเป็นชั้นเหมือนตึกทั่วไป แต่บอกเป็นเมตร เริ่มตั้งแต่ 0 เมตร เวลา วิ่งต้องจับราวบันไดครับ ทางชันมากๆ EIFFLE ว่าชันแล้ว ตึกนี้ชันมากกว่าก้าวสองขั้นบันไดมากกว่านี้ลำบาก นานๆมองว่าถึงกี่เมตรแล้วเหมือนกับนับหนึ่งถึง สามร้อยสามสิบห้าเมตร ในตึกแสงสว่างน้อยมากพอมองเห็น แต่กลางคืนเขาเปิดไฟที่ตัวตึกจะสวยมากๆครับ,ผมใช้เวลาไป 17.36 นาที ผมพอใจกับเวลานี้ เมื่อถึงจุด finish มีเครื่องดื่ม (ของไทยไว้บริการ) ดังมากในยุโรป ผมแซงได้หนึ่งคนแต่โดนเด็กหนุ่มรัสเซียแซงคืนไปสองคน เลยได้อันดับที่ 15 จาก 21 นักวิ่ง ดีใจที่ไม่ได้เป็นคนแก่แล้วเข้าเป็นคนสุดท้าย,แชมป์เป็นเจ้าของสถิติจาก POLAND หญิงน่าจะเป็น MEXICO เพื่อนๆหลายคนถามผมว่า ไม่ได้รางวัลเลยหรือ งานนี้แค่ได้ Invitation ก็เป็นปลื้มแล้ว และอีกอย่างคือ ต่างประเทศไม่มีการ แบ่งกลุ่มอายุเหมือนบ้านเรา ถ้ามีรุ่น 60 ปี ผมก็ มีลุ้น เพราะผมอายุมากที่สุดในการแข่งขันครั้งนี้,การเดินทางไปแข่งต่างประเทศแต่ละครั้ง ผมได้ผู้ใหญ่ใจดี ท่านเป็นเจ้าของโรงแรมที่ผมทำงานอยู่ ออกค่าตั๋วเครื่องบินไป-กลับ พร้อมที่พัก เกรงใจท่านมากๆครับ เดือนหน้าผมก็จะไปแข่งต่อที่ space needle SEATTLE USA ก็คงได้รับตั๋วจากท่านอีก.,จ๊อกกิ้งบอย
คุณอำนาจ พรหมภินันท์ นักวิ่งอาวุโส เจ้าของแชมป์วิ่งขึ้นตึก ใบหยกหลายสมัย เขียนจดหมาย อิเล็กทรอนิกส์ถึงผม (อีกครั้ง) ถ่ายทอดประสบการณ์วิ่งพิชิต แรงโน้มถ่วงรายการดังที่จัดขึ้น ณ กรุงมอสโก
อำนาจ พรหมภินันท์,แชมป์สิ่งขึ้นตึก,วิ่งขึ้นหอ,รัสเซีย,มอสโก,เรียงหน้าชน,จ๊อกกิ้งบอย